Document ID: 31986R2326

*****
ΚΑΝΟΝΙΣΜΟΣ (ΕΟΚ) αριθ. 2326/86 ΤΗΣ ΕΠΙΤΡΟΠΗΣ
της 24ης Ιουλίου 1986
που τροποποιεί τον κανονισμό (ΕΟΚ) αριθ. 3598/83 όσον αφορά τον κατάλογο των αντιπροσωπευτικών αγορών και λιμένων για τα προϊόντα αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από την πράξη προσχώρησης, και ιδίως το άρθρο 11 παράγραφος 4, το άρθρο 15 παράγραφος 4 και το άρθρο 17 παράγραφος 6,
Εκτιμώντας:
ότι ο κατάλογος των αντιπροσωπευτικών αγορών και λιμανιών καθορίσθηκε με τον κανονισμό (ΕΟΚ) αριθ. 3598/83 της Επιτροπής της 20ής Δεκεμβρίου 1983 σχετικά με την ανακοίνωση των τιμών που διαπιστώνονται και την κατάρτιση καταλόγου των αντιπροσωπευτικών αγορών και λιμένων για τα προϊόντα αλιείας (2), που τροποποιήθηκε τελευταία από τον κανονισμό (ΕΟΚ) αριθ. 3473/85 (3)·
ότι η πείρα έχει αποδείξει την ανάγκη να γίνεται διαχωρισμός στον κατάλογο των αντιπροσωπευτικών αγορών και λιμένων μεταξύ εκείνων που αφορούν τις σαρδέλες του Ατλαντικού και της Μεσογείου αφενός και αφετέρου εκείνων που αφορούν τους σκόμβρους και τους ισπανικούς σκόμβρους·
ότι, εξάλλου, θα πρέπει να προστεθούν στον εν λόγω κατάλογο οι αντιπροσωπευτικές αγορές και λιμένες των περιοχών των Αζορών και της Μαδέρας όσον αφορά τον τόνο·
ότι με τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3598/83 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1986.

Labels: 3
6